চাকরিপ্রার্থীদের আন্দোলন রীতিমতো রণক্ষেত্র বিকাশ ভবন

কলকাতা: সোমবার বঞ্চনার অভিযোগ তুলে বিকাশ ভবন অভিযানে (Bikash Bhavan Abhijan SLST Job Seekers) পথে নেমেছে এসএলএসটি চাকরিপ্রার্থীদের । করুণাময়ী থেকে বিকাশ ভবন পর্যন্ত মিছিল নতুন চাকরিপ্রার্থীদের। দুর্নীতির অভিযোগ তুলে বিকাশভবন ঘেরাও করলেন নতুন চাকরিপ্রার্থীরা (Bikash Bhavan Abhijan SSC Job Seekers)। চাকরিপ্রার্থীদের আন্দোলন রীতিমতো রণক্ষেত্রের চেহারা নিল। সন্ধ্যা নামতেই তাঁদের টেনেহিঁচড়ে সরিয়ে দিল পুলিশ। এখনও পর্যন্ত ৮ জন চাকরিপ্রার্থীকে আটক করা হয়েছে বলে খবর। আপাতত বিকাশ ভবনের সামনের রাস্তা ফাঁকা করে দেওয়া হয়েছে।

চাকরিহারা যোগ্য শিক্ষক-শিক্ষিকাদের নতুন পরীক্ষার মধ্যে দিয়ে নিয়োগের নির্দেশ দিয়েছিল দেশের শীর্ষ আদালত। সেই মতো পরীক্ষা হয়। ফলাফলও প্রকাশিত হয়েছে। সেখানে দেখা যাচ্ছে নতুন যারা পরীক্ষা দিয়েছিলেন, তাঁরা পরীক্ষায় পুরো নম্বর পাওয়া সত্ত্বেও ইন্টারভিউয়ের জন্য ডাক পাননি। নতুন চাকরিপ্রার্থীদের মধ্যে কেউই পাননি।আন্দোলনকারীদের দাবি, ১ লক্ষ শূন্যপদ বাড়িয়ে সকলকে নিয়োগ করতে হবে। পুলিশের যুক্তি, “অনুমতি ছাড়া এভাবে রাস্তায় নেমে আন্দোলন করা যায় না। নিয়ম মেনে আমাদের যা পদক্ষেপ করার করছি।

আরও পড়ুন: আন্দোলনে পথে নামল SLST-র নতুন চাকরিপ্রার্থীরা

দুপুর থেকেই বিকাশ ভবনের সামনে জড়ো হয়ে বিক্ষোভ, স্লোগান শুরু করেন চাকরিপ্রার্থীরা। কিন্তু অভিযোগ, সন্ধ্যা নামতেই তাঁদের টেনেহিঁচড়ে সরিয়ে দেয় পুলিশ। রীতিমতো ধস্তাধস্তি বেঁধে যায়। কিছুক্ষণের মধ্যেই অবশ্য পরিস্থিতি নিয়ন্ত্রণে নিয়ে আসে পুলিশ। বিক্ষোভকারী এক শিক্ষক বলেন, ‘আমাদের সঙ্গে অমানুষের মতো আচরণ করেছে পুলিশ।

অন্য খবর দেখুন